  Туспуктэм: Наталия Сильвестрова Наталия Сильвестрова 31-тӥ пӧсьтолэзе Удмуртиын пильмаськылоз, уйин интыен вакчи дыр ӵоже зор усёз, нуназе вакчи дыръем зоръес ортчозы, интыен гудыръяса-чилекъяса зороз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл шундыӝужан палась, лымшор но шундыӝужан вискысь, нуназе шундыпуксён пала воштӥськыса, секундскын 9-14 метре пельтоз. Элькунъя уйин +15…+20, нуназе +24…+29 градус возиськоз. Омыр зӥбет луло узвесь юбоя 740 миллиметр луоз, омырлэн мусктылыкез – 68 процент. Тегъёс: Удмуртия куазь  